***KINNITATUD***

***direktori 18.09.2020***

***käskkirjaga nr 1-9/25***

**ÕPPEKAVA**

**1. ÕPPEKAVA NIMETUS**

**Üldised digioskused**

**2. ÕPPEKAVA RÜHM**

Arvutikasutus

**3. ÕPPEKAVA KOOSTAMISE ALUS**

Õppekava on koostatud lähtuvalt Kuressaare Ametikooli õpetajate koolitusvajadusest.

**4. KOOLITUSE MAHT JA ÕPPEVORMID**

Maht: 40 akadeemilist tundi, millest 10 tundi on auditoorne töö, 30 tundi iseseisev töö.

**5. ÕPIKESKKOND**

Kuressaare Ametikoolil on olemas kaasaegsed arvuti õppeklassid praktiliste tegevuste ja teoreetilise õppe läbiviimiseks. Kõik õppeklassid on varustatud vajalike töövahenditega.

**6. SIHTGRUPP JA ÕPPE ALUSTAMISE TINGIMUSED**

Koolitus on mõeldud erinevates valdkondades töötavatele inimestele, kes soovivad parandada oma üldisi digioskusi.

**7. EESMÄRK**

Kursusega taotletakse, et õppija omandab hariduslike digirakenduste baasteadmised ja -oskused, et kasutada neid efektiivselt enda töös.

**8. ÕPIVÄLJUNDID**

Koolituse läbinu:

* järgib interneti kasutamisega seotud turvalisuse põhimõtteid ja oskab struktureerida ja kaitsta enda faile ja digiseadmeid, teab andmekaitse peamisi põhimõtteid ja rakendab neid enda töös;
* oskab luua H5P rakendusega erinevat liiki õppematerjale ja rakendada neid enda tundides;
* oskab luua videoloengut, kasutades selleks sobilikku riist-ja tarkvara;
* oskab valida õppematerjalist ja tunni sisust lähtuvalt sobiva digitaalse rakenduse/vahendi või meetodi, mida õppesisu edasi andmiseks kasutada.

**9. ÕPPE SISU**

**Auditoorne töö**

1. Küberturvalisus ja digihügieen – 2 tundi

2. H5P sisuloome – 2 tundi

3. Videoloengu ettevalmistamine (loengu stsenaarium, riistvara, tarkvara) – 2 tundi

4. „Digiampsud 1“ erinevad vahendid/rakendused/meetodid tunnis kasutamiseks – 2 tundi

5. „Digiampsud 2“ erinevad vahendid/rakendused/meetodid tunnis kasutamiseks – 2 tundi

**10. ÕPPEMEETODID**

Aktiivne loeng, rühmatööd, praktilised ülesannete lahendamised, iseseisev töö.

**11. ISESEISEV TÖÖ**

**Iseseisev töö**

1. Läbida digitest; luua enda tööfailides struktuur; lisada pilve tööfailid ja kasutatavad õppematerjalid (nt mälupulgalt) – 6 tundi

2. Luua H5P rakendusega enda õppeaine põhjal kaks erinevat õppematerjali ja katsetada neid õpilastega – 6 tundi

3. Ette valmistada ja luua videoloeng enda ainest lähtuvalt– 6 tundi

4. Vali rakendus/meetod, mille abil luua õppematerjal või mida kasutada tunnis õpilastega– 6 tundi

5. Vali rakendus/meetod, mille abil luua õppematerjal või mida kasutada tunnis õpilastega – 6 tundi

12. ÕPPEMATERJALID

Jaotusmaterjal kõikide teemade kohta on vastavas Teams rühmas.

**13. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Tunnistus väljastatakse õpiväljundite (sh tundide maht) kaupa.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**Kadri Riis,** kadri.riis@ametikool.ee , haridustehnoloog